open-index/open-wikipedia-markdown huggingface dataset:
Filip Chlapík

**Filip Chlapík** (sündinud 3. juunil 1997 Prahas) on Tšehhi jäähokimängija, kes mängib keskründajana Šveitsi kõrgliigaklubis HC Ambrì-Piotta.

Ta alustas jäähoki mängimist Tšehhi klubis Praha Sparta. 2014. aastal siirdus ta Põhja-Ameerika noorteliigasse Quebec Major Junior Hockey League, kus asus mängima klubis Charlottetown Islanders.

2015. aastal valis Ottawa Senators ta NHL-i ''draft''is 48. valikuna. Senatorsiga sõlmis ta lepingu 2016. aasta detsembris. 2017. aasta oktoobris debüteeris ta American Hockey League'is (AHL) Ottawa Senatorsi tütarklubis Belleville Senators. Samal kuul debüteeris ta Ottawa Senatorsi meeskonnas ka NHL-is. Esimese värava lõi ta liigas 22. märtsil 2018 mängus Edmonton Oilersi vastu. Hooajal 2017/18 osales Chlapík NHL-is kokku 20 mängus ning ühe värava kõrvale sai ta kirja veel kolm väravasöötu. Põhja-Ameerikas mängis Chlapík pärast seda veel kolm hooaega. NHL-is jäi tema resultatiivseimaks hooajaks 2019/20, mil 31 mänguga sai ta kirja kolm väravat ja kolm väravasöötu.

2021. aasta märtsis liitus ta Soome kõrgliigaklubiga Lahti Pelicans, kus mängis kuni hooaja lõpuni. 2021. aasta mais sõlmis ta kaheaastase lepingu Praha Spartaga. Hooajal 2021/22 oli Chlapík Tšehhi kõrgliigas resultatiivseim mängija (70 punkti) ja suurim väravakütt (31 väravat). Samuti oli ta väljalangemismängudes resultatiivseim mängija (5+10), kuid meistrivõistluste finaalis kaotas Sparta Třineci Ocelářile mängudega 2:4. Hooajal 2022/23 asus ta mängima Ambrì-Piottas.

2014. aastal võitis Chlapík Tšehhi kuni 18-aastaste koondisega omavanuste maailmameistrivõistlustel hõbemedali. Tšehhi jäähokikoondise koosseisus osaleb ta 2023. aasta maailmameistrivõistlustel.

## Viited

## Välislingid
* Filip Chlapík NHL.com lehel
* Filip Chlapík hockeydb.com lehel
Robert Urbanek

**Robert Urbanek** (sündinud 29. aprillil 1987 Łęczycas) on Poola kettaheitja.

Ta võitis 2014. aasta Euroopa meistrivõistlustel Zürichis Robert Hartingi ja Gerd Kanteri järel tulemusega 63.81 pronksmedali.

2015. aasta maailmameistrivõistlustel Pekingis heitis ta finaalis 65.18 ning võitis Piotr Małachowski ja Philip Milanovi järel hõbeda.

Urbaneki isiklik rekord on 19. mail 2012 Halles heidetud **66.93**.

## Viited

## Välislingid

*
Irene Lään

**Irene Lään** (1973. aastani **Irene Haak**; sündinud 17. oktoobril 1940 Moskvas) on eesti telerežissöör ja filmilavastaja. 

Pärast keskkooli töötas ta telefonistina kaugejaamas, korrapidajana Tallinna lennujaamas ja töölisena parfümeeriavabrikus. Ta lõpetas 1966 Moskvas Üleliidulise Riikliku Kinematograafiainstituudi stsenaristide osakonna kiitusega ning asus 1. juulil 1966 tööle Tallinna Televisioonistuudios publitsistikaosakonna toimetajana, kus 1967–1970 jätkas filmisaadete autorina. Portreteeritavateks olid režissöörid Lev Kulešov, Sergei Gerassimov, Grigori Tšuhrai, Igor Talankin, Mihhail Romm, Andrei Tarkovski, stsenarist Valentin Ježov ja näitleja Bruno Oja (O’Ya). 

8. septembril 1969 jõudis ekraanile Irene Haaki näidend "Armastus, armastus..." (lavastajaks Evald Hermaküla, peaosades Ene Rämmeld, Tõnu Tepandi ja Jaan Tooming). Stuudios Eesti Telefilm alustas Irene Lään režissööri assistendina, seejärel töötas kuni 8. märtsini 1993 filmiautorina ja/või režissöörina, toimetajana ja dublaažirežissöörina. 

1971–1998 tegi ta stsenaristina ja/või režissöörina 28 tele- ja dokumentaalfilmi, sealhulgas Georg Otsast ("Colas Breugnon", "Georg Ots ja nõukogude laul"), Anu Kaalust ("Romansside õhtu", "Vahemäng juulis", "Sügishooaeg"), Raimo Kangrost ("Missa. Raimo Kangro", 1989) ja Roman Toist ("Audirigent", 1990). 

1993–1997 valmis 38 autorisaadet Eesti Televisiooni ajaloost üldpealkirjaga "Meenutavad…" (stsenarist ja režissöör Irene Lään, operaator Gunars Fride, toimetaja Voldemar Lindström). 

12. veebruarist 1994 kuni 1. jaanuarini 2011 töötas Irene Lään Eesti Sõjamuuseumis – kindral Laidoneri Muuseumis museoloogi ja giidina; ta on Kindral Johan Laidoneri Seltsi liige.

1993–2009 jäädvustas Irene Lään koostöös Andres Söödiga muuseumi ajalugu (loomislugu, kohtumised, intervjuud, mälestused, üritused, Viimsi Kooliteatri etendused muuseumis jm). 

Irene Lään on artiklite kogumiku "Kindral Johan Laidoner – 115 aastat sünnist" üks autoreid (1999, koos Kaupo Deemanti, Priit Herodese, Tanel Lääne, Jaak Pihlaku, Peep Pillaku, Marika Reintami, Hannes Walteri ja Mati Õunaga), 2008 ilmus koos Toomas Hiioga koostatud raamat "Ühtekuuluvuse teel. Johan Laidoneri kirjad abikaasa Mariale". 

## Tunnustus

* 2006 – Valgetähe V klassi teenetemärk 
* 2014 – Viimsi valla aasta naine 
* 2023 – Maria žaboo (sümboolse tähendusega auhind, mis määratakse Poola suursaatkonna poolt Eesti naistele, kes panustavad Eesti-Poola suhete loomisse ning hoiavad elus Maria Laidoneri vaimset pärandit)

## Isiklikku
Tema abikaasa on näitleja, kuuldemängurežissöör ja ajaloolane Tanel Lään.
Marius Wolf

**Marius Wolf** (sündinud 27. mail 1995 Kronachis) on Saksamaa jalgpallur, kes mängib paremkaitsjana Saksamaa kõrgliigaklubis Dortmundi Borussia ja Saksamaa jalgpallikoondises.

Aastatel 2008–2012 kuulus ta 1. FC Nürnbergi noortesüsteemi. Seejärel liitus ta TSV 1860 Müncheniga, mille põhimeeskonnas debüteeris ta Saksamaa esiliigas hooajal 2014/15.

2016. aasta jaanuaris sõlmis ta lepingu Saksamaa kõrgliigaklubiga Hannover 96. Aastatel 2017–2018 oli ta laenul Saksamaa kõrgliigaklubis Frankfurdi Eintracht.

2018. aasta mais sõlmis ta viieaastase lepingu Dortmundi Borussiaga. Hooajal 2019/20 oli ta laenul Herthas ja hooajal 2020/21 1. FC Kölnis.

Saksamaa jalgpallikoondises debüteeris Wolf 25. märtsil 2023 sõprusmängus Peruu vastu.

## Saavutused
;Eintracht Frankfurt
*DFB-Pokal: 2017–18
;Dortmundi Borussia
*DFL-Supercup: 2019

## Viited

## Välislingid
* Profiil Dortmundi Borussia kodulehel
Negroamaro

**Negroamaro** (itaalia keelest "mustmõru") on viinamarjasort, millest toodetakse punast veini.

Seda kasvatatakse Lõuna-Itaalias, täpsemalt Apuulias, seejuures eriti Salento, Squinzano, Lizzano ja Brindisi piirkondades. 

Sort on piirkondlikult tuntud ka kui Abruzzese (Bari ja Taranto), Albese (Campi Salentino, Guagnano), Jonico (Galatina), Lacrima (Latiano, Montemasola, Squinzano), Negro Amaro (Apuulia), Nigroamaro (Apuulia), Purcinara (Barletta) ja Uva Olivella (Pozzuoli).

## Vaata ka
* Primitivo

## Viited
Kodanikuvabaduste keskus

**Kodanikuvabaduste keskus** (ukraina keeles Центр Громадянських Свобод) on Ukraina inimõiguste organisatsioon, mida juhib Ukraina jurist Oleksandra Matvitšuk. See asutati 2007. aastal eesmärgiga avaldada Ukraina valitsusele survet, muutmaks riiki demokraatlikumaks. Organisatsioon pälvis koos Aless Bjaljatski ja Venemaa organisatsiooniga Memorial 2022. aasta Nobeli rahuauhinna.

## Ajalugu
Kodanikuvabaduste keskus asutati Ukrainas Kiievis 30. mail 2007. Organisatsioon tegeleb seadusandlike muudatusettepanekute tegemisega, et muuta Ukraina demokraatlikumaks ning parandada avalikku kontrolli õiguskaitseorganite ja kohtusüsteemi üle. Üks organisatsiooni fookustest on Ukraina kriminaalkoodeksi uuendamine.

2013.–2014. aasta Euromaidani protestide ajal käivitas rühmitus Euromaidani SOS-projekti, et pakkuda Euromaidani protestides osalenud meeleavaldajatele juriidilist tuge ja jälgida toonase presidendi Viktor Janukovitši julgeolekujõudude kuritarvitamist.

Pärast 2014. aasta Venemaa poolt Krimmi annekteerimist ja sõja algust Donbassis (samuti 2014. aastal) hakkas organisatsioon dokumenteerima poliitilist tagakiusamist Krimmis ja kuritegusid Venemaa toetatud separatistliku Luhanski Rahvavabariigi ja Donetski Rahvavabariigi kontrollitud territooriumil. Organisatsioon alustas ka rahvusvahelisi kampaaniaid ebaseaduslikult vangistatud inimeste vabastamiseks Venemaal, Venemaa annekteeritud Krimmis ja Donbassis.

Pärast 2022. aasta Venemaa sissetungi Ukrainasse hakkas Kodanikuvabaduste keskus dokumenteerima ka Venemaa sõja ajal toime pandud sõjakuritegusid. Norra Nobeli komitee teatas 2022. aastal, et organisatsioon etendab teedrajavat rolli süüdlaste vastutusele võtmisel tema kuritegude eest. 

7. oktoobril 2022 anti Kodanikuvabaduste keskusele koos Aless Bjaljatski ja Venemaa organisatsiooniga Memorial 2022. aasta Nobeli rahuauhinna. See oli esimene Nobeli auhind, mis anti Ukraina kodanikule või organisatsioonile. 8. oktoobri 2022. aasta pressikonverentsi ajal tunnistas Kodanikuvabaduste keskuse juht Oleksandra Matvitšuk, et ei Ukraina president Volodõmõr Zelenskõi ega ükski teine (Ukraina) valitsusametnik pole Kodanikuvabaduste keskust Nobeli auhinna võitmise puhul õnnitlenud. Matvitšuk ütles, et võib-olla nad proovisid, kuid see võis neil ebaõnnestuda, sest tema ja ta kolleeg "naasid just tööreisilt".

2022. aasta novembris kutsus Oleksandra Matvitšuk riike üles varustama Ukrainat relvi okupeeritud alade vabastamiseks Ukrainas, mis on parim viis peatada Venemaa Föderatsiooni pika aja jooksul toime pandud kuritegude jätkumine.

## Nimi
Vastavalt organisatsiooni põhikirjale on organisatsiooni täisnimi **Kodanikuvabaduste Kodanikuühiskonna Organisatsioon** ja lühendatud nimetus **Kodanikuvabaduste keskus**. Oma veebilehel nimetab organisatsioon end enamasti kodanikuvabaduste keskuseks.

## Viited
Sara Slott Petersen

**Sara Slott-Bruun Petersen** (sündinud 9. aprillil 1987 Nykøbing Falsteris) on Taani tõkkejooksja.

Ta pääses 2015. aasta maailmameistrivõistlustel Pekingis 400 meetri tõkkejooksus finaali ja sai ajaga 54,20 4. koha.

2016. aasta Euroopa meistrivõistlustel Amsterdamis tuli ta 400 meetri tõkkejooksus ajaga 54,33 Joanna Linkiewiczi ja Léa Sprungeri ees Euroopa meistriks. Suveolümpiamängudel Rio de Janeiros võitis ta Taani rekordiga 53,55 Dalilah Muhammadi järel hõbemedali. 

Tokyo olümpiamängude avatseremoonial kandis Petersen Taani lippu.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid
*
Jailbreaking (iOS)

***Jailbreaking*** (eesti k. "lahtimurdmine") on tootja poolt seadmele seatud kasutusviisi kitsenduste kõrvaldamine, mis ei tähenda lihtsalt lahtilukustust. Mobiilseadmete kontekstis on see Apple'i (iOS ja iOS-il põhinevate süsteemide nagu tvOS) termin ja Androidi (jt) puhul vastab lahtimurdmise terminile juurevargus. Harilikult tähendab selline lahtimurdmine arvutis tuuma (ingl. k. *kernel*) muudatusi. Lahtimurtud seade annab kasutajale administraatori ligipääsu õigused ja võimaldab alla tõmmata tarkvara, mida App Store-is ei leidu. Lahtimurdmise viis oleneb käesoleva seadme haavatavustest. Apple-i jaoks on seadmete lahti murdmine lepingu rikkumine kasutaja poolt (mis välistab Apple-i pakutavad garantiiteenused) ja Apple hoiatab kasutajaid selle proovimise vastu . Seejuures on aga Apple paljusid lahtimurdmisega saavutatud muudatusi oma operatsioonisüsteemidesse lisanud, mistõttu on jällegi lahtimurdmise populaarsus vähenenud.

## Ajendid

Apple kontrollib rakendusi järgimaks iOS Developer License Agreement-i enne rakenduse App Store-is avaldamist. Ei saa välistada, et Apple'i ajend rakenduse avaldamata jätmisel on enamat, kui ainult ohutuse ja töökindluse tagamine. 

## Liigitus lahtimurtud seadme ligipääsetavuse järgi

Lahtimurdmisi saab eristada lahtimurdmisprotsessi rakendamise viisi järgi - kas muudatused viib toime seadmesisene rakendus, käib see vaid kõrvalise seadme pealt või on tegu vahepealse variandiga.
**tethered* e. süle- või lauaarvutit seadme välja-sisse lülitamiseks vajav 
**untethered* e. vaid seadmesisene viis, mis puhul tuuma (kernel-i) patch'imine toimub igal süsteemi käivituskorral ilma eraldi rakenduse või kõrvalise arvuti abita peale Apple-i enda tarkvara laadimist. 

## Viited
Kusksu

***Kusksu*** on traditsiooniline Malta supp.

Supi peamised osised on põldoad, väikesed pastapallid ja värske ġbejna juust. Lisandid võivad olla sibul, küüslauk, loorberileht, või, kanamunad, herned, tomatipasta, oliiviõli; serveerimislisandina ka mündilehed või riivitud parmesan.

Supile nime andnud väikesed pallid näevad välja nagu kuskuss, kuid on hoopis pastatoode. *Kusksu* pallid annavad supile iseloomuliku kreemja ja sooja tekstuuri, mistõttu see on Maltal levinud külma ilma söök.

## Välislingid
*Marlene Zammit. "''Kusksu – A traditional Maltese soup made with broad beans, peas and giant couscous''". // A Maltese Mouthful 2023. Inglise keeles. Vaadatud 10. mail 2023
Vahekeel

**Vahekeel** (inglise keeles *interlanguage*) on keelevariant, mille õppijad loovad õpitavas sihtkeeles.

Vahekeele mõiste võttis kasutusele 1972. aastal Larry Selinker.

## Viited
Alesha Dixon

**Alesha Anjanette Dixon** (sündinud 7. oktoobril 1978 Londoni lähedal Welwyn Garden Citys) on inglise räppar, tantsija, telesaatejuht ja lastekirjanik. 

Ta sai tuntuks 2000. aastate alguses R&B, *[[UK garage|garage]]*- ja hiphopmuusikat esitanud ansambli Mis-Teeq liikmena. Ta on olnud žürii liige meelelahutussaates "Britain's Got Talent". 

Ta oli üks õhtujuhte 2023. aasta Eurovisiooni lauluvõistluse poolfinaalides ja finaalis.

## Välislingid
Natalla Kačanava

**Natalla Ivanaŭna Kačanava** (valgevene keeles Наталля Іванаўна Качанава; vene keeles Наталья Ивановна Кочанова *Natalja Ivanovna Kotšanova*; sündinud 25. septembril 1960 Połackis Valgevene NSV-s) on Valgevene riigitegelane.

Natalla Kačanava lõpetas 1982. aastal Navapołacki Polütehnilise Instituudi tööstus- ja tsiviilehituse erialal ning 2006. aastal Valgevene Vabariigi Presidendi juures asuva Juhtimise Akadeemia.

Aastatel 2007–2014 oli ta Navapołacki Linna Täitevkomitee esimees, 2014–2016 Valgevene Vabariigi asepeaminister (vastutas sotsiaalsfääri eest) ja 2016–2019 Valgevene Vabariigi Presidendi Administratsiooni juht.

## Ülemkoja esimees
Valgevene president Alaksandr Łukašenka nimetas 5. detsembril 2019 Kačanava Valgevene parlamendi ülemkoja Vabariigi Nõukogu liikmeks. Järgmisel päeval toimunud Vabariigi Nõukogu istungil valiti ta ülemkoja esimeheks.

Kačanava on Valgevene Vabariigi Julgeolekunõukogu alaline liige.

Valgevene konstitutsiooni paragrahv 881 kohaselt Valgevene presidendi loomuliku surma korral asub tema kohuseid täitma ülemkoja esimees.

## Viited

## Välislingid
Callistosporiaceae

***Callistosporiaceae*** on šampinjonilaadsete seltsi kuuluv sugukond seeni.

## Perekondi
**[[Callistosporium]]*
**[[Macrocybe]]*
**[[Pseudolaccaria]]*

## Välislingid
*
Meie elu parimad aastad

**"Meie elu parimad aastad"** ("The Best Years of Our Lives"; ka "Glory for Me" ja "Home Again") on 1946. aasta Ameerika Ühendriikide draama- ja sõjafilm, mille lavastas William Wyler ja produtseeris Samuel Goldwyn. Film põhineb MacKinlay Kantori 1945. aastal ilmunud novellil "Glory for Me". Film räägib loo USA armee sõjaväelastest, kes peavad taas kohanema ühiskondliku ja tsiviileluga pärast naasmist teisest maailmasõjast. Stsenaariumi kirjutas Robert E. Sherwood. Peaosades mängivad Myrna Loy, Fredric March, Dana Andrews, Teresa Wright, Virginia Mayo ja Harold Russell.

Teos nomineeriti kaheksale Oscari auhinnale, millest pälvis seitse, k.a parima filmi Oscari. Wyler võitis parima lavastaja, March parima meespeaosatäitja ja Russell parima meeskõrvalosatäitja Oscari. "Meie elu parimad aastad" oli enim piletitulu teeninud film nii USAs kui ka Suurbritannias alates 1939. aasta teosest "Tuulest viidud" ja on kuues enim pileteid müünud film iial Suurbritannias 20 miljoni kinopiletiga. 1989. aastal oli film üks 25 filmist, mis jäädvustati USA Kongressi raamatukogu Riiklikku Filmiregistrisse.

## Osatäitjad

## Viited

## Välislingid
* 
* 
* "Meie elu parimad aastad" filmiarvustuste lehel Rotten Tomatoes 
* "Meie elu parimad aastad" Ameerika Filmiinstituudi kataloogis
Laumets

**Laumets** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Laumets 234 inimesel: 95 mehel ja 139 naisel. Perekonnanimede levikult oli Laumets meeste puhul 882. kohal ja naiste puhul 591. kohal. Kõige levinum oli perekonnanimi Laumets vanuserühmas 55–59, kus neid on 10 000 elaniku kohta 3,54. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 8,95 inimest.

Nimede eestistamisel võeti Laumets 1935.–1940. aastal uueks perekonnanimeks 11 juhul isikute poolt, kelle perekonnanimi oli varem Bauman, Boltov, Ivan, Landmann, Laupberg, Luberg (4 korral), Oberg ja Oinas.

Nimest Laumets loobuti 1937. aastal kahel korral, kui uueks nimeks võeti Haaboja ja Rannu.

## Nime kandjaid
*August Laumets, eesti vaimulik (1911–1996) 
*Karl Laumets, eesti näitleja ja lavastaja (1990–)
*Rauno Laumets, eesti jooksja (1990–) 
*Ülo Laumets, eesti korvpallur (1936–2004)

## Viited

## Välislingid
*
Rico Freimuth

**Rico Freimuth** (sündinud 14. märtsil 1988 Potsdamis) on Saksamaa endine kümnevõistleja. 

## Sportlastee

Ta võitis 2007. aasta Euroopa juunioride meistrivõistlustel Helgelos kümnevõistluses 7524 punktiga pronksmedali. 

2011. aasta mais ületas Freimuth esimest korda 8000 punkti piiri, kogudes Götzise kümnevõistluses 8158 punkti. Juulis Ratingeni kümnevõistluses viis ta isikliku rekordi 8287 punktini. Maailmameistrivõistlustel Daegus tegi ta täiskasvanute tiitlivõistluste debüüdi, kuid jäi kaugushüppes tulemuseta ja katkestas.

2012. aasta Götzise kümnevõistluses püstitas Freimuth isikliku rekordi 8322 punkti, millega täitis olümpiamängude normi. 2012. aasta suveolümpiamängudel Londonis sai ta 8320 punktiga 6. koha.

2013. aasta maailmameistrivõistlustel Moskvas oli ta isikliku rekordi 8382 punktiga seitsmes.

2014. aasta Euroopa meistrivõistlustel Zürichis sai ta 8308 punktiga 7. koha.

2015. aasta maailmameistrivõistlustel Pekingis võitis Freimuth isikliku rekordiga 8561 punkti Ashton Eatoni ja Damian Warneri järel pronksmedali.

2016. aasta suveolümpiamängudel Rio de Janeiros katkestas ta kümnevõistluse kuulitõuke järel.

2017. aasta Ratingeni kümnevõistluses püstitas ta isikliku rekordi 8663 punkti. Maailmameistrivõistlustel Londonis võitis Freimuth 8564 punktiga Kevin Mayeri järel hõbemedali.

2020. aastal teatas ta kergejõustiklaskarjääri lõpetamisest. 

Lisaks kergejõustikule on Freimuth tegelenud ka jalgpalliga. Viieaastaselt liitus ta Meißner SV 08-ga, kus mängis, kuni keskendus 14-aastaselt kergejõustikule. 2018. aastal liitus ta Saksamaa 6. liigatasandil mängiva 1. FC Romonta Amsdorfi meeskonnaga, kus mängis ründajana ühes liigamängus ja lõi ühe värava. 

## Isiklikud rekordid

### Mitmevõistlus
*Kümnevõistlus – 8663 punkti, 25. juuni 2017, Ratingen
*Seitsmevõistlus – 5715 punkti, 29. jaanuar 2012, Dortmund

### Üksikalad

;Väljas

;Sees

Allikas: Rahvusvaheline Kergejõustikuliit

## Isiklikku

Rico Freimuthi isa Uwe Freimuth on endine kümnevõistleja, ema Anke Tröger on endine seitsmevõistleja ja onu Jörg Freimuth on endine kõrgushüppaja.

## Viited

## Välislingid

*
Trinity (tuumakatsetus)

**Trinity** oli Manhattani projekti raames toimunud aatomipommi katsetuse koodnimi. Katsetava pommi hüüdnimi oli Gadget.

Katsetuse teostas 16. juulil 1945 kell 5.29 Ameerika Ühendriikide maavägi New Mexico osariigis Jornada del Muerto kõrbe põhjapoolses osas. Katsepolügoonist 56 km kaugusele loode suunas jäi Socorro maakonna keskus Socorro, toona umbes 4000 elanikuga asula.

Katsetuse käigus testiti implosiooni tüüpi plutooniumpomm. Tegemist oli maailmas esimese tuumarelva katsetusega.

Katsetuse läbiviimist juhtis Kenneth Bainbridge.

## Vaatlejad
Katsetust olid jälgimas hulk Manhattani projektist osavõtjaid, sealhulgas James Chadwick, Enrico Fermi, Hans Bethe, Richard Feynman, Leslie Groves, Robert Oppenheimer, Richard Tolman, Edward Teller ja John von Neumann.

## Pilte

Trinity basecamp.jpg|Trinity katsebaaslaager
Trinity tower.jpg|30 m kõrgune metalltorn, mille otsa tariti pomm
Trinitite-detail3.jpg|Pärast aatomipommi plahvatust tekkinud klaasjas materjal trinitiit
Trinity Site Obelisk National Historic Landmark.jpg|Trinity Site Obelisk


## Ajaloomälestis
1965. aastal sai katsepolügoon Ameerika Ühendriikide riiklikuks ajaloomälestiseks.

## Vaata ka
*Projekt Y
Baškortostani haldusjaotus

**Baškortostani haldusjaotus** kirjeldab Venemaa koosseisus oleva Baškortostani Vabariigi halduslikku ülesehitust. Baškiiria koosseisu kuuluvad 54 rajooni, 21 linna, 2 alevat, 828 külaasundust ja 4674 asulat. Ametlikud piirkonna keeled on baškiiri ja vene keeled.  

Vabariigi pealinn on Baškortostani põhiseadusega määratud olema Ufa. Vabariikliku tähtsusega linnad on pealinn Ufa ja Agidel, Kumertau, Neftekamsk, Oktjabrski, Salavat, Sibai ning Sterlitamak. 

## Rajoonid

Baškortostani koosseisus on 54 rajooni.

## Viited
Mustjala Vabadussõja mälestussammas

**Mustjala Vabadussõja mälestussammas** on Saare maakonnas Silla külas Silla kalmistul asuv Vabadussõjas langenutele püstitatud mälestusmärk.

## Välislingid
* Mälestussamba foto Kultuurimälestiste registris Silla kalmistu lehel (kontrollitud 10.05.2023)
Panzerfaust 3

**Panzerfaust 3** Saksamaal toodetav raketiheitja, mida saab kasutada tankide või rajatiste vastu.

Raketiheitja Panzerfaust 3 arendati välja Saksamaa LV  Bundeswehrile, NSV Liidu soomusvägede tankide T-72 ja T-80 vastu aastatel 1978-1985, kuna eelnevalt Saksa armee varustuses olnud  Panzerfaust 2 (Panzerfaust 44 Lanze) ei olnud suutelised läbistame nende uute tankide soomuskaitset.

## Vaata ka
* 90 mm MATADOR
* Armbrust
*   M141 BDM, M141 BDM Bunker Defeat Munition aka SMAW-D
* 3M6 Šmel
## Viited
Reppo (perekonnanimi)

**Reppo** on perekonnanimi.

2023. aasta 1. jaanuari seisuga oli perekonnanimi Reppo Eestis 57 mehel ja 50 naisel.

## Nime kandjaid
* Enno-Hillar Reppo
* Boris Reppo
* Maria Reppo
* Monika Reppo

## Viited
Akrostihhon

**Akrostihhon** (kreeka k. *akros* 'äärmine' ja *stichos* 'rida, värss') on luuletus, mille ridade või salmide algustähed annavad kokku sõna (harilikult nime) või lause.

Akrostihhonid olid laialt levinud keskaegses kirjanduses, kus need olid tavaliselt mõeldud luuletaja või tema patrooni nime esiletõstmiseks või pühaku poole palvetamiseks. Neid esineb kõige sagedamini värsiteostes, kuid võib esineda ka proosas.

**Kolmerealine akrostihhon luuletus** (korea k. 삼행시) on Lõuna-Koreas enim levinud luulevorm. Selle ülesehituseks on vaja jagada antud sõna iga karakter eraldi ja kirjutada luuletus, mis algab selle karakteriga. Näiteks kui on antud sõnaks „가나다", peab ühendama sõnad, mis algavad 가, 나 ja 다, et moodustada lühike luuletus.

Lõuna-Koreas kasutatakse sellist luulevormi sõnamänguna, mida mängitakse tihti meelelahutusprogrammides ja ka seltskonnamänguna. Mitmed inimesed, kes on selles mängus oskusi näidanud, on tuntud isikud nagu Park Myung-soo, Kim Jun-ho, Lee Seo-geun ja Min Kyung-soon. Samuti on seda luulevormi kasutatud K-pop lauludes, nagu GFriend laulus nimega „Love Whisper“.

## Näited
Edgar Allan Poe inglise keeles kirjutatud akrostiline luuletus, mis kannab pealkirja „An Acrostic":

**E**lizabeth it is in vain you say

"**L**ove not" — thou sayest it in so sweet a way:

**I**n vain those words from thee or L.E.L.

**Z**antippe's talents had enforced so well:

**A**h! if that language from thy heart arise,

**B**reath it less gently forth — and veil thine eyes.

**E**ndymion, recollect, when Luna tried

**T**o cure his love — was cured of all beside —

**H**is folly — pride — and passion — for he died.

Andrus Rõugu luuletus, „Silmades taevas ja meri", mille ridade esimesed tähed andsid ülalt alla lugedes kokku sõna „sinimustvalge":

**S**ilmades taevas ja meri

**I**nimene sinisilmne

**N**agu peoga kühveldet teri

**I**meline valge

**M**eeled tuultele valla

**U**ued vaod vaotuman palge

**S**üda sädemeid kalla

**T**uli kõik neelab alla

**V**oogab päev üle lõõsan maa

**A**lgaman merel kui tõus

**L**ebada kauem ei saa

**G**eenid veel jõus

**E**estimaa

## Vaata ka
* Liisil on punane pliiats

## Viited
DEW8

**DEW8** (pseudonüüm, kodanikunimi **Siim Parisoo**; sündinud 1993) on Tartus tegutsev alternatiivse hiphopmuusika produtsent, helilooja ja kunstnik.

## Haridus- ja töökäik
2012. aastal lõpetas ta Ülenurme Gümnaasiumi, hiljem meedia ja reklaamikunsti ala Tartu kõrgemas kunstikoolis (praegu kõrgem kunstikool Pallas). Alates 2018. aastast Tartus tegutseva Ö Stuudio produtsent ja loovjuht.

## DEW8 produtseeritud albumid
* Väike PD "Matusebüroo" (Legendaarne Records)
* GENKA ja DEW8 "OLEG" 2021 (Legendaarne Records)
* GENKA ja DEW8 "DOOM" 2023 (Legendaarne Records / Dieu Huit Records)
* DEW8 "UROBOROS KAHEKSAS" 2022 (Legendaarne Records / Dieu Huit Records)
* DEW8 “Ke’leti jaht” (Legendaarne Records/Trash Can Dance, 2019)
* Lee Scott 'SUPERGOD5000PLUS' (Blah Records UK)
* DEW8 "PIGEON FEED" (Blah Records UK)
* GENKA ja DEW8 "Raritates Ex Formats" 2024 (Legendaarne Records / Dieu Huit Records)
* DEW8 & MESABBY "MATADOR" 2024 (Dieu Huit Records)

## Kujutav kunst
2022. aastal oli Tartus Aparaaditehases üleval DEW8 isikunäitus "UROBOROS KAHEKSAS", kuraator Stina Leek (Ajuokse). Graafilise disainerina on kujundanud mitmeid albumeid näiteks Põhjamaade Hirm "Nagu Vaataks Pilvi", Orelipoiss "UNI", GENKA ja DEW8 "DOOM" ja OLEG" ning "Raritates Ex Formats".

## Tunnustus

* Eesti muusikaauhinnad 2022 – aasta hip-hop/rap/R'n'b artist - Genka & DEW8 - album OLEG

## Viited

## Välislingid
* DEW8 portaalis legendaarne.ee
* Siim Nestor, "Kes on koos Genkaga albumi välja andnud DEW8?" Eesti Ekspress, 10. veebruar 2021
* Steven Vihalem, "Loovus ja piirid: Intervjuu DEW8-ga: hiphopil on olnud läbi aegade üks funktsioon – ravida inimesi", Ypsilon, 20. märts 2023
* Mihkel Noot, "Midagi sellist nagu Genka ja DEW8 „Doom“ pole Eesti räpis varem tehtud", Eesti Ekspress, 22. märts 2023
* Lee Scott - BEAST MASTER SWEGTHOUSAND ft Nah Eeto, albumilt 'SUPERGOD5000PLUS', Youtube
* DEW8 - "Kollased paneelid" (ft Mrak), Youtube
* Metsakutsu, "DEW8 näitus "Uroboros kaheksas" saadetakse ära šamanistliku räpirituaaliga"
Ola Gjeilo

**Ola Gjeilo** (sündinud 5. mail 1978 Skuis) on norra helilooja ja pianist. Ta on kirjutanud koori-, klaveri- ja kontsertansamblimuusikat, mida ta avaldab Walton Musicu, Edition Petersi ja Boosey & Hawkesi kaudu. Elab Ameerika Ühendriikides.

## Viited

## Välislingid
* Norra Heliloojate Liidu liige
Ravenna San Vitale basiilika

**San Vitale** ehk **San Vitale basiilika** on 6. sajandil ehitatud kirik Ravennas Itaalias, mida loetakse Bütsantsi arhitektuuri üheks tähtteoseks. Eriti väärtuslikud on selle interjööri seinu ja lagesid katvad rikkalikud värvirohked kristliku ikonograafiaga mosaiigid.

San Vitale kirik on koos teiste Bütsantsi kristlike mälestusmärkidega Ravennas alates 1996. aastast kantud UNESCO maailmapärandi nimistusse.

## Ajaloost
Kiriku ehitamist alustas 526. aastal piiskop Ecclesius idagoodi kuninganna Amalasuintha (suri 535) valitsusajal ja selle pühitses aastal 547 piiskop Maximianus. Sel perioodil oli Ravenna idagootide kuningriigi pealinn, pärast 540. aastat Bütsantsi käes. Kirik on pärimuse järgi püstitatud Ravenna kaitsepühaku märter Vitalise hauale ja on talle pühitsetud.

## Arhitektuur
Ehitis on kaheksanurkse põhiplaaniga ja kaetud lameda kupliga, mis on laotud õõnes terrakotatorudest. Hoone juures võib märgata nii Vana-Rooma kui ka Bütsantsi arhitektuurile iseloomulikke elemente. Kuppel, uste kuju ja astmelised tornid on Rooma-pärased, kuid välisküljel hulknurkse kujuga apsiid, talumitega kapiteelid, kitsad tellised ja varane versioon tugikaartest on tüüpilised Bütsantsile.

Kirik on kuulus rikkalike bütsantsi mosaiikide poolest, mis on suurimad ja enim säilinud nende hulgast, mis asuvad väljaspool Istanbuli. Hindamatuks infoallikaks Bütsantsi kunsti ja arhitektuuri kohta teeb kiriku asjaolu, et see on ainuke suurem kirik, mis on Justinianus I ajast tänapäevani peaaegu muutumatul kujul säilinud. Ravenna San Vitale mosaiigid on sarnased samal ajal Konstantinoopolis looduga. Neil on kujutatud Vana ja Uue testamendi tegelasi ning ehitise püstitamise kaasaegseid Bütsantsi valitsejaid ning kirikutegelasi. Tähelepanuväärne altariruumi mosaiik kujutab Jumala Talle kesk taimi ja loomi. Apsiidi lähedal on kaks mosaiigipaneeli, mis kujutavad keiser Justinianust (valitses 527–565) koos saatjaskonnaga, samuti Theodorat saatjatega. Arvatud on, et kiriku dekoor oli mõeldud peegaldama Justinianuse palee vastuvõtusaali.

## Pildid

Mosaic of Justinianus I - Basilica San Vitale (Ravenna).jpg|Justinianus I portree
Theodora mosaic - Basilica San Vitale (Ravenna) v2.jpg|Theodora portree
Basilica of San Vitale - triumphal arch mosaics.jpg|Võidukaar Kristuse ja apostlitega
Basilica of San Vitale - Lamb of God mosaic.jpg|Kooriruumi ristvõlv Jumala Tallega
Apse mosaic - Basilica of San Vitale (Ravenna)-edit.jpg|Apsiidimosaiik Kristuse, inglite, Püha Vitalise ja piiskop Ecclesiusega
Sacrifice of Isaac mosaic - Basilica San Vitale (Ravenna).jpg|Aabraham, Vana testamendi kolmainsus ja Iisaki ohverdamine
Sacrifice of Abel and Melchisedek mosaic - San Vitale - Ravenna 2016.jpg|Aabeli ohver ja Melkisedek
San Vitale (Ravenna) - Dome interior.jpg|18. sajandi freskod kuplil


## Viited

## Välislingid
* Basilica of San Vitale. - ravenna turismo
* A. Farber. Justinian Mosaic, San Vitale. - Khan Academy
* Video: San Vitale and the Justinian Mosaic. - Smarthistory
Chris Isaak

**Christopher Joseph Isaak** (sündinud 26. juunil 1956 Stocktonis Californias) on ameerika laulja ja filminäitleja. Tema tuntuim lugu on "Wicked Game", mis ilmus albumil "Heart Shaped World" 1989. aastal. Hiljem ilmus loo instrumentaalversioon David Lynchi filmi "Metsikud südamed" heliribal.

## Stuudioalbumid
* *Silvertone* (1985)
* *Chris Isaak* (1987)
* *Heart Shaped World* (1989)
* *Wicked Game* (1990)
* *San Francisco Days* (1993)
* *Forever Blue* (1995)
* *Baja Sessions* (1996)
* *Speak of the Devil* (1998)
* *Always Got Tonight* (2001)
* *Christmas* (2004)
* *Best of Chris Isaak* (2006)
* *Mr. Lucky* (2009)
* *Beyond the Sun* (2011)
* *First Comes the Night* (2015)
Albrecht Karu orden

**Albrecht Karu orden**, õigemini **Albrecht Karu Kojaorden** (saksa keeles *Hausorden Albrechts des Bären*) on 1836. aastal asutatud Anhalti autasu. Tänapäeval on see Askania suguvõsa autasu.

## Ajalugu
Ordeni asutasid 1836. aasta 18. novembril Askania soo ühise kojaordenina Anhalt-Kötheni hertsog Heinrich, Anhalt-Dessau hertsog Leopold IV ja Anhalt-Bernburgi hertsog Alexander Karl. Pärast hertsogkondade ühendamist (1863) sai sellest Anhalti hertsogiriigi teenetemärk. Orden sai nime Askania dünastiast pärit XII sajandil elanud esimese Brandenburgi markkrahvi Albrecht Karu järgi. Kuni 1918. aastani oli see Anhalti riiklik orden, tänapäeval on see Askania suguvõsa autasu (Anhalti hertsog on ordeni suurmeister).

## Ordeni klassid
Algul oli ordenil kolm klassi:
*Suurrist
*Komandöririst
*Rüütlirist

Juba 1848. aastal lisati 1. klassi komandöririst, millega jagati komandöririst kaheks klassiks. 1854. aastal jagunes kaheks ka rüütlirist, samal ajal lisandus võimalus lisada kõigile klassidele mõõgad. 1901. aastast võidi ordenit anda koos krooniga. 1904. aastal muudeti komandöriristi nimetus komtuuriristiks.

Nende klasside kõrval olid autasuks ka kuldne ja hõbedane teenetemedal.

XX sajandi algul olid ordeni klassid järgmised:
*Suurrist
*1. klassi komandöririst
*2. klassi komandöririst
*1. klassi rüütlirist
*2. klassi rüütlirist

## Ordeni lint
*

## Ordeni kavalere

### Suurrist
*Ferdinand I (1837), Austria keiser
*Nikolai I (1837), Venemaa keiser
*Friedrich Wilhelm IV (1838), Preisimaa kuningas
*Ernst August (1839), Hannoveri kuningas
*Georg V (1840), Hannoveri kuningas
*Frederik VII (1840), Taani kuningas
*Franz Joseph I (1849), Austria keiser
*Christian IX (1854), Taani kuningas
*Otto von Bismarck (1862), Saksamaa riigikantsler
*Carol I (1865), Rumeenia kuningas
*Geórgios I (1870), Kreeka kuningas
*Léopold II (1874), Belgia kuningas
*Wilhelm II (1884), Saksamaa keiser ja Preisimaa kuningas
*Alfred von Waldersee (1886), Preisimaa kindralfeldmarssal
*Leo von Caprivi (1893), Saksamaa riigikantsler

## Kirjandus
*Gritzner, Maximilian. *Handbuch der Ritter- und Verdienstorden aller Kulturstaaten der Welt innerhalb des XIX. Jahrhunderts*. Auf Grund amtlicher und anderer zuverlässiger Quellen zusammengestellt. Leipzig: Verlagsbuchhandlung von J. J. Weber, 1893. Lk 3−6 https://archive.org/details/handbuchderritt00gritgoog/page/n21/mode/2up.
*Melchert, Johann Friedrich. *Herzoglich Anhaltischer Gesammt-Haus-Orden Albrert des Bären*. − Staats- und Adreß-Handbuch für die Herzogthümer Anhalt-Dessau und Anhalt-Köthen. Dessau: Aue´sche Buchhandlung, 1851. Lk 7−23 https://books.google.ee/books?id=OI4AAAAAcAAJ&pg=PA9&redir_esc=y#v=onepage&q&f=false.
*Trenkel, Karl. *Herzoglicher Haus-Orden Albrecht des Bären*. − Hof- und Staatshandbuch für das Herzogthum Anhalt 1894. Dessau: Im Selbstverlage des Herausgebers, 1894. Lk 13−78 https://archive.org/details/bub_gb_LR03AAAAYAAJ/page/n29/mode/2up

## Välislingid
*Albrecht Karu ordeni koduleht saidil albrechtderbaer.de
Billy Idol

**Billy Idol** (kodanikunimega **William Michael Albert Broad**; sündinud 30. novembril 1955 Suurbritannias Middlesexis) on Briti rokklaulja ja laulukirjutaja.  

Idol alustas karjääri 1976. aastal punkansamblis Generation X. 1981. aastal kolis ta USA-sse ja alustas soolokarjääri. 

Tema tuntuimad laulud on "Hot in the City", "Dancing with Myself", "White Wedding", "Rebel Yell", "Eyes Without a Face", "Flesh for Fantasy", "To Be a Lover", "Don't Need a Gun", "Sweet Sixteen", "Mony Mony" ja "Cradle Of Love".

## Stuudioalbumid

* *Don't Stop* (1981); EP
* *Billy Idol* (1982)
* *Rebel Yell* (1983)
* *Whiplash Smile* (1986)
* *Charmed Life* (1990)
* *Cyberpunk* (1993)
* *Devil's Playground* (2005)
* *Happy Holidays* (2006)
* *Kings & Queens of the Underground* (2014)
* *The Roadside* (2021); EP
* *The Cage* (2022); EP
Francine Niyonsaba

**Francine Niyonsaba** (sündinud 5. mail 1993 Ruyigi provintsis Nkanda Bwerus) on Burundi jooksja.

Niyonsaba jõudis keskmaajooksus maailma paremikku 19-aastaselt. Juba oma kolmandatel ametlikel võistlustel, 2012. aasta Aafrika meistrivõistlustel, võitis ta 800 meetri jooksus kuldmedali ajaga 1.59,11. Olümpiamängudel Londonis jooksis ta 800 meetri jooksu poolfinaalis isikliku rekordi 1.58,67. Finaali lõpetas ajaga 1.59,63 algul seitsmendana, kuid pärast Venemaa jooksjate Jelena Aržakova ja Marija Savinova diskvalifitseerimist sai viienda koha.

2016. aasta sisemaailmameistrivõistlustel võitis Niyonsaba Ajee' Wilsoni ja Margaret Wambui ees kuldmedali. Olümpiamängudel Rio de Janeiros võitis ta Caster Semenya järel ja Wambui ees ajaga 1.56,49 hõbemedali.

2017. aasta maailmameistrivõistlustel Londonis võitis ta ajaga 1.55,92 Caster Semenya järel hõbemedali.

2018. aasta sisemaailmameistrivõistlustel võitis Niyonsaba 800 meetri jooksus rahvusrekordiga 1.58,31 kuldmedali. Aafrika meistrivõistlustel oli ta Semenya järel teine.

2019. aastal otsustas Rahvusvaheline Kergejõustikuliit, et Niyonsabal ja teistel loomuliku kõrge testosteroonitasemega naissportlastel on edaspidi keelatud võistelda jooksudistantsidel 400 meetrist kuni ühe miilini. Niyonsaba keskendus kergejõustikuliidu otsuse järel pikematele distantsidele.

Tokyo olümpiamängudel sai ta 10 000 meetri jooksus Burundi rekordiga 30.41,93 5. koha. 5000 meetri jooksus diskvalifitseeriti ta raja sisepiiri ületamise tõttu. 2021. aasta septembris püstitas ta Zagrebis 2000 meetri jooksu maailmarekordi 5.21,56.

2022. aasta maailmameistrivõistlustel Eugene'is ta vigastuse tõttu ei osalenud.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
Arman Soldin

**Arman Soldin** (21. märts 1991 Sarajevo – 9. mai 2023 Tšassiv Jar) oli Bosnias sündinud prantsuse ajakirjanik.

## Varasem elu
Soldin sündis 21. märtsil 1991 Sarajevos. Ta evakueeriti Prantsusmaale 1992. aastal, 12 kuu vanusena. Lisaks bosnia keelele, mis on tema emakeel, rääkis Soldin prantsuse, inglise ja itaalia keelt.

## Haridus

## Surm
Soldin hukkus läheduses lõhkenud Gradi raketi läbi. Ajakirjanike kaitse komitee andmetel oli Soldin 2022. aastal alanud Venemaa sissetungist alates arvult seitsmeteistkümnes Ukrainas hukkunud ajakirjanik.

## Viited

## Välislingid
*Arman Soldin, an eternal smile. AFP, 16. mai 2023
Amalasuintha

**Amalasuintha** (495 – 30. aprill 534/535 Toscana) oli Theoderich Suure tütar ja idagootide kuningriigi valitseja aastail 526–535. Esialgu valitses ta regendina oma poja Athalarichi asemel ja seejärel kuningannana. Amalasuintha oli väga haritud ja tema tarkust ning oskust kõnelda kolmes keeles – kreeka, gooti ja ladina keeles – on kiitnud oma tekstides nii Cassiodorus kui ka Procopius Caesareast.

## Eluloolist
Amalasuntha jäi pärast abikaasa surma 522. aastal üksi poega ja tütart kasvatama. Theoderichi surma järel 526. aastal oli Athalarich kümneaastane ja Amalasuintha asus riiki valitsema regendina. Tema Bütsantsi-sõbralik poliitika, kunstide ja kirjanduse toetamine ning püüd anda oma pojale haridus Rooma standardite järgi tekitas suure osa idagoodi ülikute jõulise vastuseisu. Lisaks sellele andis ta Bütsantsi keisrile Justinianusele lubaduse, et kui ta eemaldatakse võimult, annab ta end ja kõik idagootide varad Konstantinoopoli valdusse. 533. aastal nurjas Amalasuintha tema vastu suunatud vandenõu.

Pärast Athalarichi surma 534. aasta oktoobris jagas Amalasuntha trooni oma nõo Theodahadiga, lootes anda talle kuninga tiitli ja jääda ise sisuliselt võimu juurde. Theodahad oli siiski mõjutatud kasvavast vaenulikust suhtumisest Amalasuintha tegevusse ja pagendas ta Toscanasse Bolsena järve saarele. Seal mõrvasid ta kolm ülikut, sugulased neile, kes olid hukatud 533. aasta vandenõus osalemise pärast.

## Viited
Reinhold von Liewen

**Reinhold von Liewen** (1650. aastad – 1701/1704) oli Rootsi sõjaväelane ja vabahärra, kes teenis Põhjasõjas.

## Elulugu
Reinhold von Liewen sündis 1650. aastate paiku Reinhold von Lieweni ja Hedvig von Wartenslebeni peres. Lapsepõlves oli ta ühe aasta Rootsi kuninga Karl XI teener ning hiljem kolm aastat kammerteener. 

1671. aastal sai ta lipnikuks ning loa reisida Arensburgi, kus ilutulestiku tegemist õppida. 1678. aastal naasis ta Rootsi ning sai ihukaitse ratsarügemendis rittmeistriks. 1696. aastal asus ta rittmeistrina Eestimaa aadlilipkonna teenistusse, kus saavutas 1700. aastaks ooberstleitnandi auastme.

Kui venelased Peeter I juhtimisel 1700. aastal Narvat ründasid, moodustas Liewen oma 200 aadlilipkonna sõduriga Purtse jõe ääres kaitseliini. 

1702. aasta jaanuaris võitles ta oma üksusega Erastvere lahingus, mille ajal ta ka väidetavalt uppus. Teiste andmete järgi langes ta hoopis vangi ning suri 1704. aastal Moskvas.

## Viited
Tekstimarker

**Tekstimarker** ehk **helestusmarker** on kirjutusvahend, mida kasutatakse teksti esiletõstmiseks lugemise või õppimise hõlbustamiseks. Tekstimarkerite tindid on tavaliselt pastelsed või neoonvärvid, nii et need eristuvad, kuid ei varja aluseks olevat teksti. Neid kasutatakse laialdaselt õppimisel, dokumentide läbivaatamisel ja organiseerimisel.

Tekstimarkereid kasutatakse paljudes valdkondades, sealhulgas haridus, ettevõtlus ja kirjastamine. Õpilased kasutavad sageli tekstimarkereid, et rõhutada olulist teavet õpikutes ja märkmetes, samas kui õpetajad võivad neid kasutada oluliste punktide esiletõstmiseks õppematerjalides. Ettevõtete töötajad kasutavad tekstimarkereid sageli koosolekute märkmetes või dokumentide läbivaatamisel.

Tekstimarkereid on saadaval mitmesugustes värvides, kõige populaarsemad on kollane, roosa, oranž, roheline ja sinine. Mõned tekstimarkerid on kaheotsalised, ühe otsaga laia joone ja teise otsaga kitsa joone tegemiseks.

## Ajalugu
Esimese tekstimarkeri, tuntud kui "Hi-Liter", tõi turule 1963. aastal ettevõtte Carter's Ink Company. See oli kollane ja kasutas läbipaistvat tindi tehnoloogiat, mis võimaldas kasutajatel teksti läbi kollase esiletõstetud ala näha.

## Tulevik
Tehnoloogia arenguga on hakatud arendama digitaalseid tekstimarkereid, mis võimaldavad kasutajatel teksti esile tõsta digitaalsetes dokumentides või e-lugerites. Neid digitaalseid tööriistu kasutatakse sageli koos märkmete tegemise tarkvaraga, et aidata kasutajatel olulist teavet korraldada ja meelde jätta.

## Viited
Ajutine liikluskorraldus

**Ajutine liikluskorraldus** on teetöö või avaliku ürituse läbiviimiseks vajalik liikluskorraldus, mis kehtestatakse kindlaks perioodiks. 

Liikluse korraldamise eesmärk on tagada häireteta, sujuv, võimalikult kiire, ohutu ja keskkonda minimaalselt kahjustav liiklus. Eestis lähtutakse ajutise liikluskorralduse korraldamisel majandus- ja taristuministri 2018. aasta määrusest "Nõuded ajutisele liikluskorraldusele“  ning standardist "Liiklusmärgid ja nende kasutamine".

## Viited
Potzneusiedl

**Potzneusiedl** on väikseim küla *(Gemeinde)* Austria Burgenlandi liidumaal Neusiedl am See ringkonnas.

Potzneusiedl asub Parndorfi tasandiku põhjaservas, Leitha jõe lõunatammil.

## Ajalugu

Selle küla territoorium on olnud asustatud juba kauges minevikus. Arvukad arheoloogilised leiud neoliitikumist. Sellest annavad tunnistust pronksiaeg ja Rooma aeg. Viimast esindavad ohtralt ennekõike roomlaste hauad ja jäänused. Ida-Frangi kuningas Ludwig Sakslane kinkis 833. aastal tollase *Lithana* küla territooriumi Passau piiskopkonnale.

*Pozkneuselde* nimi, mis sarnaneb praegu kasutatavaga, ilmus alles 13. sajandi teisel poolel: Pothi krahvid asutasid Potzneusiedli ja Podersdorfi küla. Nendes külanimedes olevad silbid "Potz-" ja "Pod-" tuletavad meile meelde nende asutajaid.

1529. aasta türklaste rüüsteretk põhjustas palju kahju ja horvaadid pidid selle 16. sajandi teisel poolel uuesti koloniseerima. Küla kuulus Bruck an der Leithas asuvale Harrachi mõisale. Selle hilisemad omanikud olid Benderi ja Batthyány perekonnad, kes arvasid küla 19. sajandil oma Kittsee valdusse. See oli ka aeg, mil Potzneusiedlisse ehitati barokkloss ja tubakavabrik. Kuigi kohalik taristu paranes 20. sajandi jooksul, ei arenenud selle tööstustraditsioonid edasi.

Potzneusiedl, nagu ka ülejäänud Burgenland, kuulus kuni 1920/1921. aastani Ungarile. Pärast Esimese maailmasõja lõppu anti Lääne-Ungari territoorium Saint-Germaini ja Trianoni rahulepingutega Austriale. Alates 1921. aastast kuulub linn Burgenlandi liidumaa koosseisu.

Potzneusiedl liitus mõneks ajaks Gattendorfiga, kuid nüüd on see taas iseseisev küla.

### Loss

Praegust lossi ehitati aastatel 1798–1808. Osaliselt on lossi müürid laotud gooti alusmüüridele. Tegemist on kolmetiivalise hoonega, mida ümbritseb võluv park.

Kuni 1956. aastani oli loss Batthyány perekonna residents (Luise Bathany on maetud lossikalmistu idapoolsesse ossa). Sel ajal oli loss tuntud suurepäraste pidude ja seltskonnaürituste keskusena. Alates 1966. aastast on see taaselustatud kunsti- ja antiigikeskusena. 1970. aastal asutati lossis Austria esimene ikoonimuuseum. Seda on pidevalt renoveeritud. Alates 1993. aastast toimuvad lossis ja selle pargis Potzneusiedli teatrisuve üritused. Alates 2001. aastast on see Rumeenia-Austria Kultuuriinstituudi peakorter.

### Püha Markuse kirik

Küla tähtsaim püha mälestusmärk on keskaegsetele vundamentidele ehitatud roomakatoliku Püha Markuse kirik, mida on esmamainitud 13. sajandil. Selle interjööris saab imetleda peaaltareid Püha Markuse maali, Peetruse ja Pauluse kujude ning rokokoo stiilis Püha Sebastiani kõrvalaltariga.

## Galerii


Pilt:Schloss Potzneusiedl-02.JPG
Pilt:Schloss Potzneusiedl-03.JPG


## Viited
Sankt Andrä am Zicksee

**Sankt Andrä am Zicksee** on vald (*Marktgemeinde*) Austria Burgenlandi liidumaal Neusiedl am See ringkonnas.

## Viited
Integraalsed membraanivalgud

**Integraalsed membraanivalgud** ehk **integraalsed valgud** on membraanivalgud, mis ulatuvad osalt biomembraani sisse või läbistavad selle täielikud.  

Eristatakse transmembraanseid valke ja monotoopseid membraanivalke. 

Erinevalt perifeersetest membraanivalkudest on integraalsed membraanivalgud vastastikuses toimes membraani hüdrofoobse sisekihiga.

## Transmembraansed valgud

Transmembraansed valgud on membraanivalgud, mis läbistavad biomembraani lipiidse kaksikkihi mõlemad lehed. Eristatakse bitoopseid transmembraanseid valke, mis läbistavad membraani ainult ühe korra, ja polütoopseid transmembraanseid valke, mis läbivad membraani mitu korda.

## Monotoopsed membraanivalgud

Erinevalt transmembraansetest valkudest ei läbista monotoopsed  membraanivalgud lipiidset kaksikkihti mitte täielikult, vaid ainult poole sellest.

## Vastastikused toimed
Integraalsed membraanivalgud on amfifiilsed ja on oma hüdrofoobse domeeni kaudu vastastikuses toimes hüdrofoobsete rasvhapetega. Sellepärast saab neid membraanist vabastada ainult detergentide abil. Sel juhul detergendid asendavad rasvhapped, nii et moodustuvad detergendi ja valgu mitsellid. 

Integraalsed membraanivalgud ei ole tingimata membraanis ühes kohas kinni, vaid võivad olla ka vabalt liikuvad.

## Viited
Konstantin Feoktistov

**Konstantin Petrovitš Feoktistov** (vene keeles Константин Петрович Феоктистов; 7. veebruar 1926 Voronež – 21. november 2009 Moskva) oli vene kosmonaut ja kosmosetehnikakonstruktor. 

Konstantin Feoktistov lõpetas 1949. aastal Baumani Moskva Kõrgema Tehnikakooli. Diplomitöö käsitles õhureaktiivmootoreid. Töötas raketiehituse konstrueerimisbüroodes. 1955. aastal kaitses ta kandidaadiväitekirja tiibrakettide teooria alal.
 
Alates 1957. aastast töötas ta Sergei Koroljovi juhtimisel erikonstrueerimisbüroos nr 1 (OKB-1), kus osales esimese Maa tehiskaaslase väljatöötamisel, juhtis kosmoselaevade Vostok ja Voshod projekteerimist ning oli juhtivkonstruktor kosmoselaevade Sojuz, Sojuz T, Sojuz TM, Progress, Progress-M, samuti orbitaaljaamade Saljut ja Mir väljatöötamisel. 1967. aastal sai ta tehnikateaduste doktori kraadi.

Oktoobris 1964 osales Feoktistov kosmoselaeva Voshod-1 pardal 24 tundi kestnud lennul Maa orbiidil (koos Vladimir Komarovi ja Boriss Jegoroviga). Feoktistov oli esimene kosmoselaeva konstruktor, kes katsetas enda loodud lennumasinat kosmoses.
 
## Tunnustus
*1964 – Nõukogude Liidu kangelane 
*1964 – NSV Liidu teeneline meistersportlane 

## Välislingid
Zurndorf

**Zurndorf** on vald (*Marktgemeinde*) Austria Burgenlandi liidumaal Neusiedl am See ringkonnas.

## Inimesi
* Andreas Grailich
* Hans Niessl
* Ignaz Aurelius Feßler
* Matthias Meixner
* Fritz Spiegl

## Viited

## Välislingid
Karel Vejmelka

**Karel Vejmelka** (sündinud 25. mail 1996 Třebíčis) on Tšehhi jäähokimängija, kes mängib väravavahina NHL-i klubis Arizona Coyotes.

Tšehhi kõrgliigas debüteeris Vejmelka hooajal 2014/15 Pardubice Dynamo meeskonnas. Tšehhi kõrgliigas on ta mänginud veel Brno Kometa ja Jihlava Dukla ridades. Mitmel hooajal mängis ta Tšehhi kõrgliiga kõrvalt Tšehhi esiliigaklubis Třebíči Horácká Slavia.

2015. aastal valis Nashville Predators ta NHL-i ''draft''is 145. valikuna, kuid Predatorsiga ta lepingut ei sõlminud. 2021. aasta mais sõlmis ta üheaastase lepingu Arizona Coyotesiga. NHL-is debüteeris Vejmelka 17. oktoobril 2021 mängus Buffalo Sabresi vastu. Vejmelka sai kiiresti Coyotesi esiväravavahiks ning 2022. aasta märtsis sõlmis ta klubiga uue kolmeaastase lepingu.

2022. aasta maailmameistrivõistlustel võitis Vejmelka Tšehhi jäähokikoondise koosseisus pronksmedali.

## Viited

## Välislingid
* Karel Vejmelka NHL.com lehel
* Karel Vejmelka hockeydb.com lehel